SARL-NUUS - SONDAG 19 SEPTEMBER 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'ARMIT en volg die skakels soos aangedui. Vir oudio via Echolink, 
koppel met ZSOJPL-R. 


Hierdie en vorige bulletins kan van www.sarl.org.za afgelaai word, en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTELS 


Dit is met leedwese dat ons bekendmaak dat die sleutel van Johan Koster, 
ZS3JMK, op 9 September, asook die sleutel van Rennie van Rensburg, ZS6OREN, 
op Sondag 12 September stil geword het. Ons innige meegevoel aan hul LV's, 
kinders, ander familie en vriende. 


(POUSE) 
In die nuus vandag; 
DIE SARL GAAN ENGELS - AFRIKAANSE WOORDELYS OPSTEL 


AMATEUR RADIO MIRROR INTERNATIONAL NOU OP FM IN NIEU- 
SEELAND 


“NEEM-U-HANDSTEL-WERK-TOE-DAG?” 


U luister na ZS6SRL. Bly ingeskakel vir meer besonderhede en ander belangrike 
en interessante nuusitems. 


DIE SARL STEL ENGELS - AFRIKAANSE WOORDELYS OP 


Tydens vergadering van die redakteurs van SARL-nuus is daar besluit om 
Engels - Afrikaanse woordelys op te stel wat op die web beskikbaar gestel sal 
word. Die lys sal primêr fokus op die vertaling van Engelse tegniese terme na 
Afrikaans. Die SARL-nuuswebblad sal ook riglyne insluit van hoe om nuusitems 
saam te stel vir insluiting in die SARL se nuusbulletins. Dit word verwag dat 
die nuwe bladsye binne die volgende weke beskikbaar sal wees. Toevoegings tot 
die Engels - Afrikaanse woordelys sal verwelkom word en moet gestuur word 
aan armi@sarl.org.za. 


AMATEUR RADIO MIRROR INTERNATIONAL NOU OP FM IN NIEU- 
SEELAND 


Van hierdie week af gaan Amateur Radio Mirror International weekliks op in 
Tawa, voorstad van Wellington in Nieu-Seeland, die lug wees. WorldFM sal 
die program om 16:00 op Dinsdae en 21:00 op Donderdae (Nieu Seeland-tyd) 


uitsaai (dit is 04:00 UTC en 09:00 UTC, totdat hulle na somertyd oorskakel). 
WorldFM kan op 88,2 MHz gehoor word. Dié uitsendings word ook op die 
internet gestroom by www.worldfm.co.nz. 


“NEEM-U-HANDSTEL-WERK-TOE -DAG” 


Soos verlede week aangekondig is, is Vrydag 1 Oktober “Neem-u-handstel-werk- 
toe-dag”. Die idee is sodat u die betowering van amateurradio gedurende teetye 
en middagete aan u kollegas kan demonstreer. Nuwe brosjure oor amateurradio 
word tans geredigeer en sal voor dié geleentheid van die web afgelaai kan word. 


Om van “Neem-u-handstel-werk-toe-dag” sukses te maak is dit belangrik dat 
radioamateurs wat afgetree is, asook dié wat van die huis af werk, op plaaslike 
herhalers aktief sal wees. 


Die SARL het ook fotokompetisie aan die geleentheid gekoppel, genaamd 
“Amateurradio-in-aksie”. Neem u kamera werktoe en laat een van u kollegas 

foto van u aktiwiteite neem. Stuur 'n hoë-resolusiefoto na afloop van dié dag 
aan armi@sarl.org.za, tesame met paar besonderhede. Alle inskrywings wat 
ontvang word sal tydens gelukstrekking meeding vir nuwe ARRL-handboek, 
genaamd “Basic Antenna - understanding practical antennas and design”. Die 
sluitingsdatum vir die instuur van u amateurradio-in-aksie-foto is 15 Oktober 
2010. 


NUWE EUROPESE STELSEL VOORSIEN WAARSKUWINGS OOR SONU- 
ITBARSTINGS 


Navorsers by die Universiteit van Bradford in die Verenigde Koninkryk meld 
dat nuwe metode bekendgestel is om sonuitbarstings (“sun storms”) te voor- 
spel. Dit kan help om wydverspreide krag- en kommunikasie-onderbrekings te 
voorkom. 


Tot op hede is sonuitbarstingvoorspellings gedoen deur kundiges wat tweedi- 
mensionele satellietbeelde van die son bestudeer, en dan die moontlikheid van 
toekomstige sonaktiwiteit voorspel. Die span van die “Centre for Visual Com- 
puting” het die eerste aanlyn-geoutomatiseerde voorspellingstelsel ontwerp wat 
driedimensionele beelde genereer vanaf die “Solar and Heliospheric Observatory 
(SOHO-) satelliet. 


E) 


NASA en die Europese Ruimteagentskap gebruik reeds die “Bradford Auto- 
mated Solar Activity Prediction System” (ook bekend as ASAP) wat sonvlekke 
identifiseer en klassifiseer, en dan dié inligting modelleer om die moontlikheid 
van sonvlekke te voorspel. Die stelsel kan, met akkuraatheid, n sonvlek ses ure 
vooruit voorspel. Die span werk daaraan om, met soortgelyke akkuraatheid, in 
die nabye toekoms groot son-uitbarstings te voorspel. 


Sonuitbarstings behels die loslating van groot hoeveelhede warm gas en mag- 
netiese kragte teen miljoen myl per uur. Die volgende groot son-uitbarstings 
word in 2012 - 2013 verwag, tydens die son se 11 jaar-siklus. In verslag, wat 
in 2008 deur die VSA se Nasionale Akademie vir Wetenskappe gepubliseer is, 


word geskat dat die vertroue in moderne elektronika en satellietkommunikasie 
beteken dat groot sonuitbarsting meer as twintig keer die ekonomiese skade 
kan aanrig as wat deur Orkaan Katrina veroorsaak is. 


Alhoewel groot sonuitbarstings en koronale massa-uitstralings gewoonlik dae 
neem om die aarde te bereik, het die grootste, wat in 1859 waargeneem is, 
slegs 18 uur geneem. Sonfakkels, wat ook betekenisvolle ontwrigting aan kom- 
munikasiestelsels kan aanrig, neem slegs paar minute. As gevolg hiervan is 
voortydige waarskuwings van uiterste belang, sodat stappe geneem kan word 
om die ergste uitwerking van sonaktiwiteit te vermy. (Met dank aan Newsline.) 


KOMPETISIENUUS 
Die uitslag van die ZS6JVT 40 m-jeug-lentekompetisie. 
Die groep bo 26 jaar: 


1. ZS1OB - Neels van Eeden 
2. ZS2EC - Theunis Potgieter 
3. 192] - Derek Stuart 


Onder 25 jaar: 


1. ZUGJAN - Jan Smit 

2. ZSGJPCO - Philip Cronje 

3. AU6GG - Gideon Grobler 

4. ZU6GVS - Gerdie van Staden 


Namens ZS6JVT bedank ons almal wat deelgeneem het. Dankie ook aan al die 
amateurs wat punte toegeken het, maar nie aan die kompetisie deelgeneem het 
nie. U sertifikate sal binnekort per e-pos aan u gestuur word. 


Die wenner van die gelukstrekking is Jan Smit, ZU6JAN. Baie geluk Jan. 
Vervolgens die uitslag van die Bolandse Amateurradioklub se 40 m-naelloop: 
Hoogste punte behaal: 


1. ZS2A - 121 
2. ZSAJAN - TT 
3. ZS1CF - 63 


Hoogste punte per Afdeling: 


1 ZS1CF - 63 
2. ZS2A - 121 

4. ZSAJAN - TT 

5. ZSBC - 17 

6. ZSGAPT - 49 


Die Pretoriase radioamateurklub, ZSGPTA, neem deel aan die BHEF/UHF- 
kompetisie vanaf Gemsbokberg. Kyk uit vir hulle by ruitverwysing KGA2RM. 


ZSGPTA gaan voorts ook aan die komende SARL-erfenisdagnaelloop vanaf Fort 
Skanskop, KG44cf, deelneem. 


KLUBNUUS 


Die Highway-amateurradioklub nooi alle radioamateurs en belangstellendes uit 
na hul snuffelmark op Saterdag 25 September om 11:30, by die huis van John 
Fielding, ZS5JF, by St. Andriesstraat, Monteseel. Indien u nie die pad ken nie, 
kan u op die Alverstone-herhaler roep op 145,600 MHz vir aanwysings. Tafels sal 
beskikbaar wees om u ware uit te stal en braaivure sal voorsien word. Highway 
hoop om baie van u daar te sien. 


Die Wesrand-amateurradioklub hou hul volgende snuffelmark om 12:00 op Sater- 
dag 2 Oktober by die klubhuis in Krotonstraat, Weltevredenpark, Roodepoort. 
Almal is baie welkom. Vir meer inligting kontak Phillip, ZS6PVT, by 083 267 
3835. 


Die Pretoria-amateurradioklub, ZS6PTA, het die volgende komitee vir 
2010/2011 verkies: 


Voorsitter - Pierre Holtzhausen, ZS6PJH Ondervoorsitter - Almero du Pisani, 
ZSGLDP Sekretarisse - Richard Peer, ZSGUK, en Graham Reid, ZR6GGJR 
Tesourier - Richard Peer, ZS6UK SARL-skakeling - Pierre Holtzhausen, 
ZSGPJH 'Tydrenkoërdineerder - Johan de Bruyn, ZSGJHB Kompetisiekoërdi- 
neerder - Pieter Human, ZS6PA 'Tegniese aangeleenthede en herhaleronderhoud 
- Craig Symington, ZS6RH Web-koërdineerder - Graham Reid, ZR6GJR Sosiale 
koërdineerders - Willie Greyling, ZR6WGR, en Doreen de Bruyn, ZR6DDB 
Opleidingskoërdineerder (gekoëpteer) - Fritz Sutherland, ZSGASF Snuffelmark 
- Almero du Pisani, ZS6LDP Skakelbeamptes - Willie Greyling, ZR6WGR, en 
Almero du Pisani, ZS6LDP 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
Sonvlek 1 106 is relatief onaktief maar 'n nuwe sonvlek, 1108, bars uit sy nate 
met B- en C-klas-sonfakkels wat goeie openinge vir HF tot gevolg kan hê. Die 
voorspelde effektiewe sonvlektelling vir die week gaan minder as 25 wees. 


20 m is die beste keuse vir DX, gevolg deur 15 m. Smiddae en tot na sonsonder- 
gang gaan die toestande na Indië goed wees. In die middae gaan toestande eers 
op 15 m en dan later op 20 m na Europa goed wees. Kontakte met Australië 
en Nieu-Seeland is met sonsopkoms op 20 m moontlik en ook op 40 m, na son- 
sondergang. Kontakte met die VSA gaan uitdagend wees. 15 m-openinge na 
Brasilië en Suid-Amerika is smiddae moontlik. Met goeie 15- en 20 m-openinge 
gaan 17 m vol verrassings wees. 


30 m kan vir die digitale en gelykgolfentoesiaste baie lonend wees met opening 
na verskeie dele van die wêreld. 


Plaaslik is 40 m die beste keuse met 30 m, wat goeie kontakte oor die langer 
afstande kan oplewer. Vroegoggend en laatmiddag is 80 m die beste keuse, veral 


oor die korter afstande. 

Saans is 80 m die beste keuse. 

Besoek gerus www.spaceweather.co.za vir meer inligting. 
DAGBOEK VAN GEBEURE 


Vandag, 18 - 19 September - BHF/UHF-kompetisie, 20 September - 
Morsekodeklasse deur ZS6GAPS begin op die 145,775 herhaler in Pretoria; 
24 September - Erfenisdagnaelloop; 24 September - Inskrywings vir Oktober- 
RAF sluit; 25 September - Lansering van HABEX vanaf Klerksdorp: 25 
September - Spesiale geleentheidstasie by Hermanus Laerskool, om saam te val 
met die Walvis- en Wielefees; 25 September - Highway ARK se snuffelmark aan 
huis van John Fielding, ZS5JF. Inroepe op 145,600 MHz; 29 September - Die 
SARL se 80 m-digimodusse-klubkompetisie; 30 September - Sluitingsdatum vir 
inskrywings vir Fase 1 van die TInnovasieprojek; 2 Oktober - Die Wesrandse 
ARK hou snuffelmark om 12:00 by die klubhuis. Kontak Phillip, ZS6PVT 
by 083 267 3835; 15 Oktober - Sluitingsdatum vir die indiening van foto s van 
“Neem-u-handstel-werk-toe”. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te stuur. Stuur dit - indien moontlik - in 
beide Engels en Afrikaans na www.sarl.org.za/newsinbox.asp, nie later as die 
Donderdag voor uitsending nie. 


Die SARL nooi u ook om te luister na die program “Amateur Radio Mirror 
International” wat om 10:00 SAT op 145,750 MHZ in die Pretoria-gebied uit- 
gesaai word, met herleidings op 7 (082, 7 205 en 17 860 kHz. Daar is ook 'n 
“podcast”-uitsending waarna geluister kan word. Vir oudiostrome en Echolink 
deur ZS6FCS, besoek www.sarl.org.za, klik op 'ARMT' en volg die skakels. `n 
Heruitsending vind Maandagaande om 22:05 SAT op 3 215 kHz plaas. Sentech 
borg die uitsendings op die nie-amateurfrekwensies. 


U het geluister na `n bulletin wat deur Gustav, ZSGBWN, saamgestel is. Die 
bulletinredakteur was Jannie, ZR6OPHD. 


Dankie dat u saamgeluister het, 73. 


/EX 


Message Ends 
To edit or remove your entry from this mailing list go to www.sarl.org.za/members/admin/maildat.asp 


